Η ισπανική κυβέρνηση αρχίζει ήδη να ετοιμάζει ένα σχέδιο για το μέλλον, καθώς η χώρα φαίνεται να επιστρέφει σταδιακά στην κανονικότητα, μόλις περάσει η πανδημία του ιού κοροναϊού.

Η κυβέρνηση, όπως γράφει η ισπανική Marca, εργάζεται για πλήρη επαναφορά των οικονομικών δραστηριοτήτων και της απασχόλησης σε δύο φάσεις: Η πρώτη που θα αφορά σε παραγωγικούς τομείς και την εργασία, που θα γίνει μέσα στο Καλοκαίρι και η δεύτερη προς τα τέλη του έτους.

Η υπουργός Εργασίας, Γιολάντα Ντίαζ, εξήγησε ότι τα μέτρα για την επανενεργοποίηση της χώρας, θα υλοποιηθούν σε δύο περιόδους και προειδοποίησε ότι οι τομείς που πλήττονται περισσότερο, όπως ο Τουρισμός, ο Πολιτισμός και ο ελεύθερος χρόνος, θα έχουν απαγορεύσεις και περιορισμούς, μέχρι τα τέλη του 2020.

«Η πρώτη που θα καλύπτει τους παραγωγικούς τομείς θα γίνει μέσα στο Καλοκαίρι και η δεύτερη θα φτάσει στα τέλη του έτους και θα περιλαμβάνει τομείς όπως ο Τουρισμός, ο Πολιτισμός ή ο ελεύθερος χρόνος», είπε.

Η επιστροφή στην ομαλότητα – δηλαδή η ζωή μας πριν από την πανδημία – δεν αναμένεται μέχρι τα Χριστούγεννα.

Τομείς, όπως ο Τουρισμός, ο Πολιτισμός, οι Μεταφορές, θαλάσσιες και εναέριες και η τροφοδοσία “θα έχουν τεράστιες δυσκολίες”, παραδέχθηκε η υπουργός.

Η επιστροφή στην ομαλότητα σε μπαρ, εστιατόρια, ξενοδοχεία, συναυλίες, θέατρα ή κινηματογράφους αναμένεται να είναι πιο αργή.

Η Diaz κατέστησε σαφές ότι η τελική απόφαση για την επιστροφή στην κανονικότητατα ανήκει στο Υπουργείο Υγείας, το οποίο θα αποφασίσει αυτά τα ζητήματα όταν η κατάσταση σχετικά με το COVID-19 είναι υπό έλεγχο και δεν θα ενέχει κίνδυνο περαιτέρω μετάδοσης.

ΠΗΓΗ: www.marca.com